Duisende bymekaar in Pta vir VryheidsdagvieringeFoto: @Abramjee/Twitter Vanjaar se tema is: “Die mobilisering van die gemeenskap vir die konsolidering van ons demokrasie en vryheid”. President Jacob Zuma, adjunk-president Kgalema Motlanthe, hoofregter Mogoeng Mogoeng en Max Sisulu, speaker van die parlement, het onder ŉ wit tent op die grasperk gesit. Zuma sal later vandag ŉ toespraak lewer. Hy sal ook later nasionale ordes aan 38 mense toeken. Die Olimpiese swemkampioen Chad le Clos, die chirurg wat Pippie Kruger se veloorplanting gedoen het dr. Ridwan Mia en die stigter van Crime Line en hoof van Primedia Yusuf Abramjee is van die mense wat tydens die geleentheid vereer sal word.